62021CJ0827_INF
Sodba Sodišča (deveti senat) z dne 27. aprila 2023 –Banca A/ANAFinPreşedintele ANAF (uporaba direktive o združitvah v notranjem položaju)
(Zadeva C‑827/21) (
1
)
„Predhodno odločanje – Direktiva 2009/133/ES: – Člen 7 – Združitev s pripojitvijo – Povsem notranji položaj – Primarnost prava Unije zunaj področja uporabe prava Unije – Neobstoj – Razlaga prava Unije zunaj njegovega področja uporabe – Pristojnost Sodišča za predhodno odločanje – Pogoj – Pravo Unije, katerega uporabo neposredno in brezpogojno določa nacionalno pravo“
1.
Vprašanja za predhodno odločanje – Pristojnost Sodišča – Meje – Obdavčitev, ki se uporabljajo za združitve, delitve, prenose sredstev in zamenjave kapitalskih deležev družb iz različnih držav članic – Direktiva 2009/133 – Področje uporabe – Povsem notranja transakcijo združitve dveh podjetij, ki imata vsaka svoj sedež v isti državi članici – Izključitev – Obveznost nacionalnega sodišča, da v skladu s to direktivo razlaga nacionalno pravilo, ki se uporablja za te povsem notranje transakcije – Neobstoj
(člen 267 PDEU; Direktiva Sveta 2009/133)
(Glej točke od 35 do 40 ter točko 1 izreka.)
2.
Vprašanja za predhodno odločanje – Pristojnost Sodišča – Meje – Predlog za razlago določb prava Unije, ki se v sporu o glavni stvari očitno ne uporabijo – Direktiva 2009/133 – Določbe prava Unije, katerih uporabo za dejansko stanje, ki ne spada na njihovo področje uporabe, neposredno in brezpogojno določa nacionalno pravo – Neobstoj – Nepristojnost Sodišča za podajo te razlage
(člen 267 TFUE; Direktiva Sveta 2009/133)
(Glej točke od 43 do 56 ter točko 2 izreka.)
Izrek
1.
Pravo Unije nacionalnega sodišča ne zavezuje, da določbo nacionalnega prava, ki se uporablja za povsem notranjo transakcijo združitve dveh podjetij, ki imata vsaka svoj sedež v isti državi članici, razlaga v skladu z Direktivo Sveta 2009/133/ES z dne 19. oktobra 2009 o skupnem sistemu obdavčitve za združitve, delitve, delne delitve, prenose sredstev in zamenjave kapitalskih deležev družb iz različnih držav članic ter za prenos statutarnega sedeža SE ali SCE med državami članicam, ker ta transakcija ne spada na področje uporabe te direktive.
2.
Sodišče ni pristojno odgovoriti na vprašanja za predhodno odločanje, ki se nanašajo na razlago Direktive 2009/133, ker na eni strani dejstva iz spora o glavni stvari ne spadajo na področje uporabe te direktive in ker se na drugi strani nacionalno pravo neposredno in brezpogojno ne določa, da se ta direktiva uporablja za ta dejstva.
(
1
)	UL C 165, 19.4.2022.